open-index/open-wikipedia-markdown huggingface dataset:
Piala Cabaran Malaysia

**Piala Cabaran Malaysia** atau **Piala Cabaran MFL** (Inggeris: *Malaysia Challenge Cup*) adalah pertandingan yang diadakan di bawah naungan Liga Bola Sepak Malaysia (MFL) dan Persatuan Bola Sepak Malaysia (FAM).

Kejohanan ini dicipta untuk disertai pasukan dari Liga Super Malaysia dan pasukan Liga Premier Malaysia yang tidak layak ke kejohanan Piala Malaysia melalui kedudukan mereka pada akhir musim liga. Idea ini dicetuskan oleh FAM pada Disember 2017 sebagai penyelesaian ketidakaktifan pasukan yang tidak layak ke Piala Malaysia yang lebih berprestij. Pemerhati seperti FourFourTwo Malaysia melihat manfaat Piala Cabaran; sebagai satu lagi peluang emas untuk pesaing, mengekalkan kelebihan daya saing antara pasukan yang mengambil bahagian, dan sebagai cara untuk menganalisis pemain dalam pasukan mereka sebagai persediaan untuk musim depan.

Kejohanan sulung diadakan pada tahun 2018, dengan 8 pasukan dibahagikan kepada 2 kumpulan daripada 4 pasukan dan bermain secara 2 pusingan. Juara dan naib-juara setiap kumpulan layak ke pusingan kalah mati, dengan setiap pusingan diadakan di gelanggang sendiri dan lawan dan termasuk di perlawanan akhir. Kejohanan ini diadakan serentak dengan Piala Malaysia. Cuma perlawanan Piala Cabaran dimainkan pada pertengahan minggu (Selasa, Rabu) bertentangan dengan perlawanan Piala Malaysia yang dimainkan pada hujung minggu (Jumaat, Sabtu dan Ahad).

Pemenang kejohanan ini pada masa depan boleh menerima slot ke Piala Malaysia, berdasarkan kejayaan Piala Cabaran dan penstrukturan semula kelayakan Piala Malaysia.

## Pemilihan pasukan

Dari edisi 2018, pasukan yang menamatkan kempen di tempat terakhir dari Liga Super Malaysia, dan pasukan yang menduduki tempat ke-6 dalam Liga Premier Malaysia layak ke kejohanan ini. Tetapi disebabkan oleh pasukan Kuantan telah diusir di tengah musim liga (dan seterusnya dibubarkan), FAM menjemput pasukan ATM, wakil daripada Piala FAM Malaysia 2018 yang tidak layak untuk beraksi dipusingan kalah mati kejohanan itu.

Pemilihan pasukan kekal sama untuk edisi 2019: satu pasukan dari Liga Super Malaysia 2019 (pasukan tempat ke-12), dan tujuh pasukan dari Liga Premier Malaysia 2019 (pasukan tempat ke-6 hingga ke-12). Sekali lagi, pasukan dari Liga Premier tidak layak, kali ini Perlis terkeluar daripada Liga Premier Malaysia 2019 pada Februari 2019. Berbeza dengan edisi 2018 tiada pasukan akan dijemput ke Piala Cabaran untuk menggantikan mereka, bermakna hanya tinggal 7 pasukan dalam pertandingan itu.

Edisi 2020 dan 2021 tidak diadakan kerana pandemik COVID-19 dan sekatan yang dibuat oleh kerajaan Malaysia untuk memeranginya. Selepas juga tidak diadakan pada 2022, FAM mengumumkan pertandingan itu akan kembali pada 2023, menampilkan 8 pasukan yang tersingkir dalam 16 pasukan terakhir Piala Malaysia 2023.

## Senarai Juara

## Pasukan Terbaik

## Anugerah
### Kasut Emas

## Lihat juga

* Liga Malaysia
* Liga Super Malaysia
* Liga Premier Malaysia
* Liga FAM Malaysia
* Liga M3 Malaysia
* Piala Malaysia
* Piala FA Malaysia
* Piala Sumbangsih Malaysia
* Piala Presiden Malaysia
* Piala Belia Malaysia

## Rujukan

## Pautan luar
*Football Malaysia
Institut Penyelidikan Keselamatan Jalan Raya Malaysia

**Institut Penyelidikan Keselamatan Jalan Raya Malaysia** (; **MIROS**) ialah agensi berkanun kerajaan Malaysia, ditubuhkan pada 3 Januari 2007. Penubuhannya telah dipersetujui pada Mesyuarat Jawatankuasa Kabinet Mengenai Keselamatan Jalan Raya Bil.1/2006 pada 15 Mei 2006 yang telah dipengerusikan oleh Perdana Menteri ketika itu, Abdullah Ahmad Badawi.

Agensi ini bertanggungjawab di dalam merancang dan menjalankan kajian dan penilaian berkaitan bidang-bidang yang melibatkan sektor keselamatan jalan raya dan bertindak sebagai pusat sehenti bagi pengumpulan dan penyebaran maklumat melalui percetakan dan program latihan. MIROS ialah salah satu agensi di bawah Kementerian Pengangkutan Malaysia.

Pada tahun 2014, Menteri Pengangkutan ASEAN telah melantik MIROS sebagai Pusat Keselamatan Jalan Raya ASEAN. Pusat ini bertujuan untuk menyumbang dan mempromosikan pengetahuan mengenai keselamatan jalan raya dalam kalangan negara-negara ASEAN, ini termasuklah undang-undang jalan raya, pengurusan data, pembangunan piawaian, pendidikan dan kesedaran keselamatan jalan raya.

## Fungsi
Antara fungsi MIROS ialah:
* ​​​​M​enjalankan penyelidikan yang menyeluruh ke atas keselamatan jalan raya dan memberikan hala tuju umum untuk aktiviti berkenaan penyelidikan keselamatan jalan raya.
* Membantu dalam pembangunan objektif, dasar dan keutamaan nasional bagi pembangunan dan pentadbiran keselamatan jalan raya yang teratur.
* ​​​​Menambah baik dan meningkatkan pengetahuan berasaskan perkembangan terkini berkaitan isu keselamatan jalan raya.
* Meningkatkan tahap kesedaran awam terhadap keselamatan jalan raya.
* Menyebarkan maklumat berhubung dapatan penyelidikan keselamatan jalan raya.
* Merancang dan menilai program keselamatan jalan raya serta menjalankan latihan berkaitan keselamatan jalan raya
* ​Mewujudkan jaringan hubungan dan bekerjasama dengan badan-badan lain

## Lihat juga
* Majlis Keselamatan Jalan Raya Malaysia
* Jabatan Keselamatan Jalan Raya Malaysia

## Rujukan

## Pautan luar
*
Jabatan Keselamatan Jalan Raya Malaysia

**Jabatan Keselamatan Jalan Raya Malaysia** (**JKJR**) ialah sebuah agensi berkanun kerajaan Malaysia yang ditubuhkan pada 8 Januari 2004. JKJR sebagai peneraju advokasi keselamatan jalan raya bagi meningkatkan kesedaran keselamatan jalan raya serta mengurangkan kadar kematian dan kecederaan akibat kemalangan jalan raya. JKJR juga memainkan peranan sebagai penyelaras bagi inisiatif-inisiatif baru ke arah peningkatan keselamatan jalan raya. Di samping itu, jabatan ini merupakan urusetia kepada Majlis Keselamatan Jalan Raya Malaysia (MKJR). JKJR ialah agensi di bawah Kementerian Pengangkutan Malaysia.

## Peranan dan fungsi
* Merancang dan menyelaras strategi berkaitan keselamatan jalan raya;
* Melaksanakan kempen kesedaran jalan raya bagi mendidik dan meningkatkan kesedaran pengguna jalan raya;
* Libat urus bersama pemegang taruh dalam program pendidikan, advokasi dan intervensi mengenai keselamatan jalan raya; dan
* Penggerak kepada MKJR di peringkat kebangsaan dan negeri.

## Lihat juga
* Institut Penyelidikan Keselamatan Jalan Raya Malaysia
* Jabatan Pengangkutan Jalan

## Rujukan

## Pautan luar
*
Persatuan Kanser Kebangsaan Malaysia

**Persatuan Kanser Kebangsaan Malaysia** (; **NCSM**) ialah pertubuhan kanser bukan keuntungan Malaysia. Ditubuhkan pada 1966 oleh S. K. Dharmalingam, pakar onkologi pertama Malaysia, NCSM ialah badan amal yang dikecualikan cukai yang didaftarkan di bawah undang-undang Akta Pertubuhan Malaysia dan Pendaftar Pertubuhan Malaysia, fungsi utamanya ialah menyediakan perkhidmatan pendidikan, penjagaan dan sokongan pesakit kanser dan orang awam. NCSM berada di bawah naungan Sultan Perak, Sultan Nazrin Shah.

## Relay for Life
Relay for Life ialah acara pengumpulan dana tanda tangan untuk Persatuan Kanser Kebangsaan Malaysia. Ia merupakan acara global yang menyatukan komuniti untuk meraikan mangsa yang terselamat, mengingati orang yang tersayang hilang, meningkatkan kesedaran serta dana untuk kanser, dan yang paling penting adalah bergiliran untuk berjalan atau berlari di trek terus menerus dalam menunjukkan solidariti dan sokongan untuk melawan kanser. 

## Lihat juga
* Majlis Kanser Nasional (MAKNA)

## Rujukan

## Pautan luar
*
S. K. Dharmalingam

Datuk Dr. **S. K. Dharmalingam** (1929 – 17 Julai 2006) merupakan pakar onkologi pertama Malaysia yang dikenali sebagai perintis rawatan kanser di Malaysia. Beliau ialah pengasas dan bekas Presiden Persatuan Kanser Kebangsaan Malaysia (NCSM) yang ditubuhkan pada 1966. Beliau juga dikenali sebagai perintis dan penggerak untuk radioterapi dan onkologi di Malaysia.

## Kerjaya
Dr Dharmalingam mengetuai jabatan radioterapi/onkologi Hospital Kuala Lumpur dari tahun 1962 sehingga beliau bersara pada tahun 1982, hospital itu berada dalam senarai terpilih untuk latihan Royal College of Radiology of Britain.

Beliau menubuhkan Pusat Pemeriksaan Mamografi pertama di Asia Tenggara dan memperkenalkan pemeriksaan kanser rahim. Dharmalingam juga merupakan presiden pengasas Persatuan Onkologi Malaysia, Naib Presiden Persatuan Onkologi Klinik Asia-Asia dan presiden pengasas Persatuan Radiologi Malaysia.

## Kehidupan peribadi
Dharmalingam meninggal dunia pada 19 Julai 2006 akibat serangan jantung pada usia 77 tahun.

## Rujukan
Muhammad III dari Granada

**Muhammad III** (16 Ogos 1257 – 21 Januari 1314) merupakan pemerintah Amiriah Granada di Al-Andalus di Semenanjung Iberia dari 8 April 1302  hingga 14 Mac 1309, dan seorang ahli dinasti Nasrid. Baginda naik takhta sultan Granada selepas kemangkatan paduka ayahandanya Muhammad II, yang menurut khabar angin disebabkan oleh Muhammad III meracuni baginda. Baginda mempunyai reputasi menjadi beradab dan zalim. Kemudian dalam hidupnya, baginda menjadi cacat penglihatan, yang menyebabkan baginda tidak hadir daripada banyak kegiatan kerajaan dan bergantung pada pegawai tinggi, terutamanya Wazir yang berkuasa Ibn al-Hakim al-Rundi.

## Nota

## Rujukan
### Petikan

### Bibliografi

* 
* 
* 
* 
* 
* 
* 
* 
* 
* 
* 
* 
* 
* 

### Sumber primer

* 
*  Translated from Arabic ().
Mohammad-Reza Rahchamani

**Mohammad-Reza Rahchamani** (Bahasa Parsi: **محمدرضا راه‌چمنی**‎‎; 1 Disember 1952 – 9 Mac 2020) adalah seorang tabib dan ahli politik reformis dari Iran. Dari 1984 hingga 2000, beliau mewakili Sabzevar di Parlimen Iran. Semasa awal tahun 2000, beliau mengetuai Pertubuhan Kebajikan Negara Iran.

## Kehidupan awal dan pendidikan
Rahchamani dilahirkan pada tahun 1952 di Sabzevar dan belajar dalam bidang perubatan. Tidak ada catatan pemenjaraan baginya sebelum Revolusi Iran, dan beliau bukan seorang veteran Perang Iran-Iraq.

## Kerjaya
Seorang ahli pengasas kepada Parti Solidariti Islam Iran, dari 1998 hingga 2002 beliau adalah setiausaha agung parti berkenaan dan pada tahun 2006 menjadi pengerusi majlis pusat. Beliau juga merupakan ahli pengasas Persatuan Perubatan Islam Iran.

Pada tahun 2020, sebagai setiausaha agung Parti Perpaduan dan Kerjasama Negara, beliau menentang keputusan kumpulan reformis arus perdana kerana tidak mengambil bahagian dalam pilihan raya legislatif Iran 2020, dengan mengumumkan gabungan dua belas parti reformis.

## Kematian
Rahchamani meninggal dunia pada usia 67 akibat dari penyakit koronavirus 2019 (COVID-19) pada 9 Mac 2020.

## Rujukan
Dia Suamiku (drama)

**Dia Suamiku** adalah merupakan drama arahan Hashim Rejab yang disiarkan di Astro Prima bagi menggantikan drama Mira Sofea. Dibintangi oleh Nabila Huda, Fauzi Nawawi, Yana Samsudin, Dazrin Kamarudin dan adik Puteri Balqis. Drama ini disiarkan bermula 14 Oktober 2013, setiap hari Isnin hingga Khamis, bermula jam 5 petang. 

## Sinopsis
Mengisahkan tentang rumahtangga Aisyah (Nabila Huda) dan Myrza (Fauzi Nawawi) yang pada awalnya bahagia namun segalanya berubah setelah kemunculan Hana (Yana Samsudin) iaitu seorang model terkenal yang merupakan sepupu kepada Aisyah. Hana kemudian menggoda Myrza dan membuatkan Myrza mula bersikap dingin terhadap Aisyah. Aisyah yang merasakan perubahan pada sikap suaminya kini kemudian mencuba untuk mempertahankan rumahtangganya itu namun Myrza bertekad untuk bercerai dengan Aisyah. Selepas mereka bercerai, Aisyah meneruskan impiannya untuk menjadi seorang pereka fesyen yang terkenal. Impiannya itu dibantu oleh Johari (Dazrin Kamarudin) yang merupakan bos kepada Aisyah. Namun disaat Aisyah mengecap kejayaan dan kebahagiaan, Myrza kembali mengganggu kehidupan Aisyah dan anak mereka Aqish (Puteri Balqis). Myrza merayu agar Aisyah kembali kepadanya. Apakah kesudahan kisah Aisyah dalam mempertahankan haknya sebagai seorang wanita dan sebagai seorang ibu?

## Pelakon
* Nabila Huda sebagai **Aisyah**
* Fauzi Nawawi sebagai **Myrza**
* Yana Samsudin sebagai **Hana**
* Dazrin Kamarudin sebagai **Johari**
* Puteri Balqis sebagai **Aqish**

## Rujukan
Kabinet Conte kedua

**Kabinet Conte kedua** adalah kabinet ke-66 dalam Pemerintah  Republik Itali dan kabinet kedua yang diketuai oleh Giuseppe Conte. Ia mula ditubuhkan berikutan pengangkatan sumpah Conte pada 5 September 2019.

Kabinet ini disokong oleh Gerakan Lima Bintang anti-penubuhan (M5S) dan Parti Demokratik yang berhaluan kiri tengah (PD), bersama dengan kumpulan parlimen kiri dan Kebebasan dan Saksama (LeU) dan, sejak 17 September, parti haluan tengah Italia Viva (IV), yang berpecah dari parti PD pada hari itu. Barisan pemerintah ini telah dirujuk sebagai "kerajaan merah-kuning" (governo giallorosso), berdasarkan warna adat dari pihak-pihak penyokong parti utama. 

Kabinet Conte kedua adalah yang paling rendah umur ahlinya dalam sejarah Republik Itali.

## Parti penyokong

### Permulaan penggal
Pada masa pembentukan pemerintahan, menteri-menteri dan ahli-ahli lain adalah sebahagian daripada tiga pihak berikut.

## Majlis Menteri
Majlis Menteri terdiri daripada ahli-ahli berikut:

## Rujukan
Mekanik matriks

**Mekanik matriks** (Jawi: ) ialah perumusan mekanik kuantum yang dicipta oleh Werner Heisenberg, Max Born, dan Pascual Jordan pada tahun 1925.

Mekaniks matriks dahulu perumusan mekanik kuantum yang berautonomi secara konsep dan tekal secara logik. Pemeriannya lompat kuantum mengambil tempat orbit elektron model Bohr. Ia buat demikan dengan mentafsirkan sifat fizikal zarah sebagai matriks yang berkembang dalam masa. Ia setara dengan perumusan gelombang Schrödinger mekanik kuantum, seperti ditunjukkan di tatatanda bra-ket Dirac.

Dalam beberapa perbandingan dengan perumusan gelombang, ia menghasilkan spektrum pengoperasi (kebanyakannya tenaga) oleh kaedah, pengoperasi tangga yang algebra semata-mata. Bergantung pada kaedah ini, Pauli menerbitkan spektrum atom hidrogen pada tahun 1926, sebelum perkembangan mekanik gelombang.

## Lihat juga

* Gambar interaksi
* Mekanik kuantum
* Persamaan Schrödinger
* Tatatanda bra-ket
* Pengenalan kepada mekanik kuantum
* Laluan masuk Heisenberg ke mekanik matriks

## Rujukan

## Bacaan lanjut

*Jeremy Bernstein *Max Born and the Quantum Theory*, *Am. J. Phys.* **73** (11) 999-1008 (2005),  .
*Max Born *The statistical interpretation of quantum mechanics*. Nobel Lecture  – December 11, 1954.
* Nancy Thorndike Greenspan, "The End of the Certain World: The Life and Science of Max Born" (Basic Books, 2005) .  Also published in Germany: *Max Born - Baumeister der Quantenwelt. Eine Biographie* (Spektrum Akademischer Verlag, 2005), .
*Max Jammer *The Conceptual Development of Quantum Mechanics* (McGraw-Hill, 1966)
*Jagdish Mehra and Helmut Rechenberg *The Historical Development of Quantum Theory. Volume 3. The Formulation of Matrix Mechanics and Its Modifications 1925–1926.* (Springer, 2001) 
*B. L. van der Waerden, editor, *Sources of Quantum Mechanics*  (Dover Publications, 1968) 
*Ian J. R. Aitchisona, David A. MacManus, Thomas M. Snyder,  "Understanding Heisenberg’s ‘‘magical’’ paper of July 1925: A new look at the calculational details", *American Journal of Physics*, **72**, (11), 1370–1379 (2004),  .
*Thomas F. Jordan, *Quantum Mechanics in Simple Matrix Form*, (Dover publications, 2005)  
* 

## Pautan luar
* An Overview of Matrix Mechanics 
* Matrix Methods in Quantum Mechanics 
* Heisenberg Quantum Mechanics (The theory's origins and its historical developing 1925-27)
* Werner Heisenberg 1970 CBC radio Interview
* Werner Karl Heisenberg Co-founder of Quantum Mechanics 
* On Matrix Mechanics at MathPages
* Ian J. R. Aitchison, David A. MacManus, Thomas M. Snyder. Understanding Heisenberg's `magical' paper of July 1925: a new look at the calculational details, *American Journal of Physics*, **72** (11) 1370–1379 (2004).  .
Lengkung Preston

**Lengkung Preston** ialah hubungan rentas keratan empirikal antara jangka hayat dan pendapatan per kapita sebenar. Ia dinamakan sempena Samuel H. Preston yang pertama menghuraikannya pada tahun 1975. Preston mengkaji hubungan untuk 1900-an, 1930-an dan 1960-an dan menemui ia memegang bagi setiap tiga dekad itu. Lebih karya terkini telah mengemas kini penyelidikan ini.

## Rujukan

## Pautan luar
*[An image of the Preston curve at ganfyd.org, the free medical knowledge base no longer valid 2019-09-15]
Perak FA II

**Persatuan Bola Sepak Perak II** juga dinamakan Perak FA II atau **Perak II** yang berpusat di Ipoh, dalam negeri Perak. Ditubuhkan pada 30 Julai 2015 sebagai sebahagian daripada kelab sukan dan rekreasi untuk *Kelab Bolasepak Perbadanan Kemajuan Negeri Perak* **(PKNP FC)**. Kelab ini digabungkan dengan Perak FA pada akhir tahun 2019 sebagai satu kelab pembangunan pemain muda. Pasukan yang sebelum ini dikenali sebagai *PKNP FC*, dijenamakan menjadi pasukan feeder sebagai syarat penyertaan kelab feeder. Akan memulakan musim 2020 sebagai pasukan simpanan Perak FA dan akan bermain di Liga Premier Malaysia menggunakan Stadium Majlis Perbandaran Manjung dengan kapasiti 15,000 tempat duduk.

## Sejarah
**Kelab Bolasepak Perbadanan Kemajuan Negeri Perak** atau **PKNP FC** adalah kelab bola sepak profesional yang berpangkalan di Ipoh, Perak. Kelab moden ini dibentuk pada 30 Julai 2015 oleh *Kumpulan Perbadanan Kemajuan Negeri Perak(PKNP)* sebagai satu usaha untuk membawa kembali legasi penglibatan sukan PKNP pada tahun 1980-an dan 1990-an. Mempunyai jumlah pemain akar umbi yang stabil dalam kelab ini, skuad ini juga menghantar pemain-pemain muda untuk bersaing diperingkat daerah, negeri dan kebangsaan. Kelab ini bermula sebagai pasukan amatur tempatan yang mula beraksi di Paiala FAM.  Pencapaian pasukan ini kemudian bertambah baik dengan melayakkan diri pada 2017 bertanding di Liga Premier Malaysia dan 2018 di Liga Super Malaysia. Untuk musim 2020, pasukan ini beraksi di Liga Premier Malaysia sebagai kelab feeder untuk Perak.

## Perubahan Nama


|**Kelab Bola Sepak PKNP (PKNP FC)<br>2015—2019
Fail:Logo Perak FA.png|<center>**Persatuan Bola Sepak Perak II(Perak FA II)2020—kini


## Stadium

## Tajaan Jersi Pasukan

## Pemain
### Skuad Utama

 

## Organisasi
### Staff Kejurulatihan

### Jurulatih

## Rekod

## Pasukan Gabungan

*  Perak
*  Batang Padang FC

## References

## Pautan Luar

* Laman FB Kelab Seladang
* Laman rasmi Perak FA
* Laman penyokong Perak
*  Laman Rasmi FB Perak The Gaurus
* Laman rasmi PKNP FC
* Facebook PKNP FC
Zirah rantai

**Zirah rantai** atau **zirah cincin** adalah sejenis baju zirah yang dihasilkan dengan memancakan atau menghubungkan gelungan besi kecil menjadi suatu jaringan yang keras tapi fleksibel. Di Eropah, penggunaan zirah rantai sangat popular sepanjang Zaman Kegelapan, Abad Pertengahan Tinggi dan Renaisans, dan paling banyak digunakan pada abad ke-13, ketika zirah rantai digunakan untuk menutupi seluruh badan.

Temuan terawal untuk zirah rantai berasal dari abad ke-3 SM dari Horný Jatov, Slowakia, dan sebuah pengebumian kepala suku Kelt yang terletak di Ciumeşti, Romania. Adalah difikirkan bahawa Republik Rom pertama kali mengetahui zirah rantai ketika bertarung melawan bangsa Gaul di Cisalpine Gaul, kini Itali Utara. Angkatan Rom mengadopsi teknologi ini untuk askar mereka dalam bentuk lorica hamata yang digunakan sebagai bentuk zirah utama sepanjang zaman empayar Rom.

Jaringan ini secara teorinya dapat membantu melindungi badan pemakai dari sebarang tujahan senjata tajam konvensional, sama ada yang berbentuk bilah seperti pedang mahupun senjata yang menusuk seperti lembing; namun tahap perlindungan yang dijamin bergantung kepada mutu pertukangan baju zirah dari segi ketebalan gelung, kepadatan pemancaan gelung serta bahan mentah yang digunakan untuk menghasilkan gelung tersebut. Sifat baju zirah yang mudah melentur tidak menghalang pukulan yang mengenai pemakai sehingga boleh menyebabkan lebam dan retakan tulang yang membahayakan, maka lapikan keras juga akan dipakaikan terlebih dahulu di kawasan yang sensitif seperti kepala sebelum memakai baju zirah ini.

## Lihat pula
* Baju halkah
* Kusari (zirah)
*Baru oroba
*Baru lema'a

## Catatan kaki

## Pranala luar

* Erik D. Schmid/The Mail Research Society
* The Treatment of Mail on an Arm Guard from the Armoury of the Shah Shuja: Ethical Repair and in situ Documentation in Miniature
Kuarantin Itali 2020

Pada 9 Mac 2020, Pemerintah Itali di bawah pimpinan Perdana Menteri Giuseppe Conte mengenakan suatu kuarantin menyeluruh peringkat kebangsaan yang menyekat pergerakan semua penduduknya kecuali atas tujuan keperluan, keperluan dan keadaan kesihatan sebagai tindak balas terhadap wabak COVID-19 yang semakin meningkat di negara ini. Sekatan kuarantin tambahan mengehadkan penutupan sementara kedai dan perniagaan yang tidak penting. Ini berikutan sekatan terdahulu yang diumumkan pada hari sebelumnya yang menjejaskan enam belas juta orang dan termasuk wilayah Lombardia dan empat belas wilayah di Emilia-Romagna, Veneto, Piemonte dan Marche, dan sebelum kuarantin berskala kecil sebelas majlis perbandaran di wilayah Lodi yang bermula pada akhir Februari.

## Latar belakang
Berikutan penyebaran penyakit koronavirus 2019 yang bermula di Wuhan, Hubei, China, kerajaan Itali mengesahkan kes pertama penyakit itu pada 30 Januari 2020, ketika virus itu dikesan dalam dua pelancong China yang melawat Itali. Satu kes ketiga disahkan pada 7 Februari, dengan pesakit itu seorang lelaki Itali yang dipindahkan dari Wuhan. Bilangan kes yang disahkan meningkat pada 21 Februari, ketika enam belas orang di Lombardy dan Veneto disahkan dijangkiti. Berikutan dua kematian pertama orang yang menghidap virus itu, beberapa bandar di Lombardy diletakkan pada kuarantin kerana sejumlah besar pesakit yang dijangkiti di rantau ini. 

## Wilayah terkesan

Kawasan yang mulai dikuarantin mulai 8 Mac 2020 merangkumi keseluruhan wilayah Lombardia, berserta 14 kawasan di Piedmont, Veneto, Emilia-Romagna, dan Marche. Wilayah ini juga merangkumi bandar Milan dan Venesia terbahagi tiga: satu di Lombardia dan sekitarnya, satu di Venesia dan sekitarnya, dan satu lagi mengelilingi San Marino. Lebih kurang enam belas juta orang tinggal di ketiga-tiga bahagian ini, satu per empat penduduk Itali. Keluasan kawasan dikuarantin sekitar .

## Lihat juga
* Kuarantin Hubei 2020
* Kuarantin Sepanyol 2020

## Rujukan

## Pautan luar
* Teks penuh ketetapan 8 Mac (dalam bahasa Itali)
Perbadanan Insurans Deposit Malaysia

**Perbadanan Insurans Deposit Malaysia** (**PIDM**) ialah sebuah badan berkanun kerajaan Malaysia yang mentadbir Urus Sistem Insurans Deposit bagi melindungi pendeposit. Peranan agensi ini telah diperluaskan bagi mentadbir Sistem Perlindungan Manfaat Takaful dan Insurans yang menyediakan perlindungan kepada pemilik sijil takaful dan polisi insurans. 

PIDM juga berfungsi melengkapkan peranan Bank Negara Malaysia dan menyumbang kepada kestabilan sistem kewangan dengan mengurus Sistem Insurans Deposit dan Sistem Perlindungan Manfaat Takaful dan Insurans dengan cara yang menggalakkan pengurusan risiko berhemat dalam kalangan institusi ahli. PIDM ditubuhkan pada 2005 dan merupakan salah satu agensi di bawah Kementerian Kewangan Malaysia.

## Rujukan

## Pautan luar
*
Ahmad Badri Mohd Zahir

Tan Sri Dato' Sri **Ahmad Badri bin Mohd Zahir** (lahir 1958) ialah mantan Ketua Setiausaha Perbendaharaan Malaysia. Ahmad Badri juga berkhidmat sebagai Pengerusi Lembaga Hasil Dalam Negeri Malaysia (LHDN), Kumpulan Wang Persaraan (Diperbadankan) (KWAP) dan Lembaga Pembiayaan Rumah Sektor Awam (LPPSA). Beliau juga dilantik sebagai Pengerusi bukan eksekutif bukan bebas di Tenaga Nasional. 
Pada 30 April 2020, beliau dilantik sebagai Pengerusi Kumpulan Wang Simpanan Pekerja (KWSP) selepas Tan Sri Samsudin Osman mengumumkan persaraannya.

Beliau juga berkhidmat sebagai ahli lembaga pengarah di Permodalan Nasional Berhad (PNB), Bank Negara Malaysia (BNM), Tabung Haji dan Perbadanan Insurans Deposit Malaysia (PIDM) sebagai ahli ex officio.

## Pendidikan
Ahmad Badri memegang Ijazah Sarjana Pentadbiran Perniagaan (MBA) dari Universiti Hull, United Kingdom. Beliau juga memperoleh Diploma Pengurusan Tanah dan Harta dari Universiti Teknologi MARA dan Pentadbiran Awam dari Institut Pentadbiran Awam Negara (Malaysia). 

## Kerjaya
Ahmad Badri telah berkhidmat dalam pelbagai jawatan kanan dalam Kementerian Kewangan (Malaysia) selama lebih 20 tahun sebelum dilantik sebagai setiausaha agungnya. Jawatan terakhir sebelum dipromosikan adalah sebagai Timbalan Ketua Setiausaha (Pengurusan), menggantikan Ismail Bakar, yang dipilih untuk naik ke jawatan Ketua Setiausaha kepada Kerajaan Malaysia. 

## Penghargaan
*  :
**  Darjah Yang Mulia Setia Mahkota Malaysia Pangkat Kedua, Panglima Setia Mahkota (PSM) - **Tan Sri** (2019)

*  :
**  Darjah Yang Mulia Setia Diraja Kedah Pangkat Kedua, Darjah Dato' Setia Diraja Kedah (DSDK)  - **Dato**' (2016)
**  Darjah Kebesaran Gemilang Seri Mahkota Kedah Pangkat Kedua, Darjah Kebesaran Gemilang Seri Mahkota Kedah Yang Amat Dihormati (DGMK) - **Dato' Wira** (2019)

*  :
**  Darjah Kebesaran Seri Melaka Pangkat Keempat, Darjah Pangkuan Seri Melaka (DPSM) - **Datuk** (2012)
** Pahang
** Darjah Kebesaran Sultan Ahmad Shah Pahang Yang Amat Di Mulia Peringkat Pertama, Sri Sultan Ahmad Shah Pahang (SSAP) - **Dato' Sri** (2020)

## Rujukan
Kumpulan Wang Persaraan (Diperbadankan)

**Kumpulan Wang Persaraan (Diperbadankan)** (**KWAP**) ialah badan berkanun yang menguruskan skim pencen bagi pekerja awam Malaysia. KWAP ialah pengurus pelaburan Tabung Persaraan, yang digunakan untuk membiayai tanggungan pencen kerajaan, dan bertanggungjawab untuk pentadbiran dan pembayaran pencen kepada pesara sektor awam.  KWAP ialah salah satu daripada tiga badan utama dalam sistem pencen Malaysia, yang lain ialah Kumpulan Wang Simpanan Pekerja (untuk pekerja sektor swasta) dan Lembaga Tabung Angkatan Tentera (untuk anggota tentera). Ia juga dianggap sebagai salah satu syarikat pelaburan kerajaan Malaysia (GLIC). 

## Sejarah
Sebelum penubuhan KWAP, dana pencen awam di Malaysia diuruskan oleh Kumpulan Wang Amanah Pencen, yang operasinya berada di bawah tanggungjawab Akauntan Negara. Kumpulan Wang Amanah Pencen meningkat daripada geran kerajaan awal sebanyak RM500 juta pada tahun 1991 kepada RM42 bilion pada tahun 2007. Pada Mac 2007, KWAP ditubuhkan di bawah Akta Dana Persaraan dan mengambil alih semua kuasa, fungsi, aktiviti, aset dan liabiliti Tabung Amanah Pencen. Pada November 2015, KWAP telah dilantik sebagai ejen kepada kerajaan untuk pengurusan keseluruhan dan operasi pembayaran, yang mengambil alih peranan ini daripada Bahagian Pencen Jabatan Perkhidmatan Awam.

## Rujukan

## Pautan luar
*  
*
Kuarantin Sepanyol 2020

Sebagai tindak balas terhadap peningkatan jumlah kes-kes COVID-19, kerajaan Sepanyol mengisytiharkan darurat dan mengumumkan bahawa ia akan mengenakan kuarantin peringkat kebangsaan pada 14 Mac 2020 sebagai sebahagian daripada langkah-langkah kecemasan untuk memerangi wabak koronavirus di negara itu dengan melarang semua perjalanan yang tidak memaksa dan mengumumkannya ia boleh campur tangan dalam syarikat untuk menjamin bekalan. Semua penduduk akan diperintahkan untuk tinggal di kediaman biasa mereka kecuali untuk keperluan membeli makanan dan ubat-ubatan, bekerja atau menghadiri keadaan kecemasan.  Sekatan penduduk merangkumi penutupan sementara kedai dan perniagaan yang tidak penting termasuk bar, restoran, kafe, panggung wayang, perniagaan komersial dan runcit.

Pengumuman itu dilakukan berikutan peningkatan ketara dalam jumlah kes COVID-19 yang disahkan di Sepanyol meningkat sebanyak 66% daripada 3,146 kes kepada 5,232 kes pada 13 Mac 2020 sahaja. 

"Keputusan luar biasa", menurut Perdana Menteri Pedro Sánchez, diperlukan oleh Sepanyol untuk menangani "krisis kesihatan, sosial dan ekonomi".

Juga pada 13 Mac, Kerajaan Sepanyol mengisytiharkan  di seluruh negara akan dilaksanakan pada hari berikutnya oleh Kabinet Menteri Sepanyol. Oleh itu, perintah berkurung dilaksanakan bermula 14 Mac untuk tempoh awal 15 hari diisytiharkan di bawah perlindungan Perkara 116.2 Perlembagaan Sepanyol. Untuk melanjutkan dalam tempoh yang lebih lama, ia memerlukan pengesahan daripada Kongres Timbalan.

Ramai penduduk Sepanyol tidak tahu bagaimana cara untuk menghadapi kuarantin dengan berhati-hati. Pada 20 Mac, terdapat 21,328 orang yang dijangkiti di Sepanyol, manakala seramai 31,500 orang dilaporkan telah mengelak daripada menjalani kuarantin, dimana seramai 350 orang telah ditangkap.

Pada 28 Mac, Sánchez mengetatkan kuarantin dengan mengarahkan kesemua pekerja perkhidmatan tidak perlu tinggal dari 30 Mac hingga 9 April. Ia juga menyatakan bahawa pada masa itu syarikat-syarikat tidak boleh membuat pemberhentian objektif disebabkan oleh masalah yang timbul akibat daripada kuarantin.

## Lihat juga
* Kuarantin Hubei 2020
* Kuarantin Itali 2020

## Rujukan
Shaza Bae

**Shaza Nuriman Mohamad Zamri** atau lebih dikenali sebagai **Shaza Bae** (lahir 24 Mei 1995) ialah seorang peragawati, pengacara, wartawan dan pelakon wanita Malaysia. Beliau mula dikenali umum selepas dinobatkan sebagai juara **Dewi Remaja 2019/20**. Selain itu, beliau turut berkecimpung dalam bidang lakonan.

## Kehidupan awal
Beliau dilahirkan pada 24 Mei 1995 di Kuala Lumpur dan merupakan Pemegang Ijazah Sarjana Muda Seni Persembahan daripada Universiti Malaya (UM). Beliau berketurunan Jawa.

## Kerjaya
Shaza memulakan kerjaya hiburan pada 2013 dengan membintangi iklan Raya Petronas yang bertajuk "Jahit". Sejak itu, beliau menjadi model iklan untuk pelbagai jenama seperti Telekom Malaysia, Maxis, U Mobile, Cadbury dan Libresse.

Kerjaya lakonannya bermula pada 2016 apabila beliau membintangi drama adaptasi novel, ***Tundukkan Playboy Itu*** yang dibintangi oleh Uqasha Senrose dan Hafidz Roshdi. Di luar kerjaya hiburan, Shaza juga berkhidmat sebagai pensyarah sambilan dalam bidang penulisan kreatif di Fakuliti Filem, Teater dan Animasi, Universiti Teknologi MARA (UiTM) kampus Puncak Perdana, Shah Alam. Beliau pernah menjadi pengacara rancangan travelog wanita, ***Tumit Tinggi*** bersama rakan hos Eisha Aneyza, Syamim Farid dan Amy Nur Tinie yang disiarkan di **TV1**.

Pada tahun 2019, beliau terpilih sebagai salah seorang dari 12 peserta **Dewi Remaja 2019**  dan bergelar juara sekaligus menewaskan empat lagi finalis iaitu Adriana Ghafar, Nynaa Harizal, Syamira Izzati dan Tengku Shatirah Amanda. Shaza mula mendapat perhatian dalam bidang lakonan apabila melakonkan watak Rossa Arabella dalam drama adaptasi novel ***Marry Me Senorita*** lakonan Janna Nick dan Dini Schatzmann. Untuk menjayakan watak Rossa, beliau memakai kanta lekap.

Beliau kemudian berlakon di samping Yusuf Bahrin dalam telefilem ***Ismadi Belum Mati*** dengan memegang watak Siti, seterusnya muncul dalam drama ***Jangan Ganggu Jodohku*** yang sekali lagi menggandingkan beliau bersama Yusuf di mana Shaza memegang watak sebagai Aliza.

Pada tahun 2022, Shaza menjadi pelakon utama bersama Hun Haqeem dalam drama ***Ulya & Dini*** arahan Tam Suhaimi yang disiarkan di **Astro Ria**, ini kemudian diikuti oleh watak lakonannya sebagai Safiana dalam ***Nusyuz Berkiblat Cinta*** lakonan bersama Fikry Ibrahim, Emma Maembong dan Nadhir Nasar. 

Pada tahun 2024, Shaza berjaya membawa watak lakonannya sebagai Safiana dalam ***Nusyuz Berkiblat Cinta*** ke pentas Anugerah Seri Angkasa 2024 dan tercalon sebagai Pelakon Pembantu Wanita Drama TV Terbaik.

Pada tahun 2025, Shaza sekali lagi tercalon untuk ***Anugerah Melodi Terhangat TV3*** ***2025*** di bawah pencalonan Selebriti Newcomer Terhangat bersama beberapa artis lain seperti Jazmy Juma, Amir Ahnaf dan Siti Harissa.

## Filemografi

## Anugerah dan pencalonan

## Rujukan

## Pautan luar
* 
* 
* 
*
Sophie Grégoire Trudeau

**Sophie Grégoire** (; lahir 24 April 1975), juga dikenali sebagai **Sophie Grégoire Trudeau**, ialah isteri kepada Perdana Menteri Kanada ke-23, Justin Trudeau. Grégoire ialah seorang bekas pengacara televisyen dan beliau sering terlibat dalam kerja amal dan pengucapan awam yang mementingkan isu-isu wanita dan anak-anak.

Pada 12 Mac 2020, Grégoire mengasingkan dirinya di Rideau Cottage, termasuk suaminya dan anak-anaknya, selepas beliau menunjukkan simptom mirip selesema semasa pandemik koronavirus 2019–20. Beliau mengalami selesema selepas pulang dari United Kingdom. Pejabat Perdana Menteri kemudiannya mengumumkan pada hari yang sama bahawa beliau disahkan positif COVID-19.

## Rujukan
Augustin de Romanet de Beaune

**Augustin Pascal Pierre Louis Marie de Romanet, Comte de Beaune** (lahir 2 April 1961) ialah seorang penasihat politik dan eksekutif perniagaan Perancis, ketua pegawai eksekutif Groupe ADP sejak November 2012. Beliau pernah menjadi Caisse des dépôts et consignations dari tahun 2007 hingga 2012, dan memegang banyak jawatan kerajaan antara 1986 dan 2006.

Pada Mac 2020, semasa pandemik koronavirus 2019–20, beliau disahkan positif terhadap virus itu.

## Rujukan
Anıtkabir

**Anıtkabir** (secara harfiah bermaksud "kuburan memorial") adalah makam Mustafa Kemal Atatürk, pemimpin Perang Kemerdekaan Turki dan pengasas dan Presiden pertama Republik Turki. Ia terletak di Ankara dan direka oleh arkitek Profesor Emin Halid Onat dan Penolong Profesor Ahmet Orhan Arda, yang cadangannya mengalahkan 48 penyertaan lain dari beberapa negara dalam pertandingan yang diadakan oleh Kerajaan Turki pada tahun 1941 untuk "makam monumental" untuk Atatürk.

Tapak ini juga tempat rehat akhir İsmet İnönü, Presiden Turki yang kedua, yang dikebumikan di sana selepas dia meninggal dunia pada tahun 1973. Makamnya menghadapi Makam Atatürk, di seberang Tanah Majlis.

## Pranala luar

* Laman rasmi  
* Lawatan maya 360° Anıtkabir
* Buku pelawat Anıtkabir
Tagal

**Tagal** atau **bombon** ialah sistem pengurusan sumber asli tradisional yang mapan terutamanya bagi sumber hidupan akuatik sungai di Sabah, Malaysia. Ikan di sungai yang ditagal atau dibombon tidak boleh ditangkap atas persetujuan masyarakat pelaksana. Melalui sistem ini, penggunaan sumber semula jadi dihadkan untuk pemuliharaan dan bagi memastikan kewujudan sumber tersebut berterusan untuk generasi akan datang. Sistem tagal diurus dan dipantau oleh Jabatan Perikanan Sabah (DOF). Tujuan sistem ini adalah untuk mengatasi masalah kekurangan sumber ikan air tawar dan mengelakkan pencemaran sungai selain menjana pendapatan masyarakat. Sistem ini juga memberi manfaat kepada industri pelancongan di Sabah. Pada tahun 2009, 240 sungai di Sabah telah ditagalkan.

Sistem tagal dibahagikan kepada tiga zon iaitu zon merah, hijau dan kuning.

## Sejarah
Tagal dan bombon ialah perkataan bahasa Kadazandusun bagi jangan. Sistem ini merupakan amalan tradisi masyarakat tempatan di Sabah dan wujud sejak zaman nenek moyang mereka. Pada asalnya, sistem tagal ini digunakan untuk memulihara hutan oleh masyarakat tempatan. Namun begitu, sistem ini telah diamalkan oleh masyarakat pinggir sungai sebelum sistem ini diformalkan.

Usaha membangunkan sistem ini secara formal telah bermula sejak lewat tahun 1990-an dan pernah diamalkan di Tuaran pada tahun 1987 dan 1991 di Kota  Belud. Jabatan Perikanan Negeri Sabah (DOF) telah memperluaskan sistem tagal di seluruh negeri Sabah sejak tahun 2003 secara formal. Sistem ini dikawal di bawah peraturan kampung pelaksana yang kemudiannya di bawah Undang-undang adat dan Enakmen Perikanan Darat dan Akuakultur 2003. Pesalah sistem ini boleh dikenakan sogit atau denda atau dipenjara sehingga dua tahun. Sogit dikenakan sebanyak seekor kerbau bagi kesalahan pertama dan bagi kesalahan kedua, pesalah akan dirujuk ke Mahkamah Anak Negeri.

## Kesan
Sistem tagal ini telah memberi impak kepada masyarakat pelaksana dari segi alam sekitar, ekonomi, sosial dan pelancongan.

## Senarai sungai tagal
* Sungai Apin-Apin, Keningau
* Sungai Moroli, Ranau

## Rujukan
Syahir Sulaiman

Tuan Haji **Mohd Syahir bin Che Sulaiman** (lahir 30 Mac 1983) ialah ahli politik Malaysia berketurunan Melayu. Beliau kini berkhidmat sebagai Ahli Parlimen .

## Pendidikan
Beliau bersekolah peringkat menengah di Sekolah Izzuddin Shah, Ipoh, Perak pada tahun 1996 hingga 2000 dan merupakan pelajar cemerlang dalam Sijil Pelajaran Malaysia. Pada tahun berikutnya, beliau melanjutkan pengajian di Pusat Matrikulasi Universiti Islam Antarabangsa Malaysia (UIAM) sehingga tahun 2002. Kemudian beliau menyambungkan pengajian Sarjana Muda Ekonomi di UIAM sehingga tahun 2006. Di UIAM, beliau telah bergraduasi dengan memperoleh Kepujian Kelas Pertama dan memperoleh pengiktirafan sebagai Pelajar Terbaik Keseluruhan (Kulliyyah Ekonomi), Anugerah Rektor UIAM dan Anugerah Khas Unvar Rahman.

Pada tahun 2013, beliau melanjutkan pengajian di peringkat sarjana dan memperoleh Sarjana Pengajian Pembangunan dari Universiti Malaya pada 2017.

## Kerjaya
Beliau pernah menjadi pelatih di sebuah firma perakaunan yang beroperasi di Kuala Lumpur, PricewaterhouseCoopers (PwC). Sejurus graduasi, beliau memulakan kerjaya sebagai akauntan pengurusan di Shell Malaysia Exploration & Production (SMEP) yang beroperasi di Sarawak, Malaysia. Kemudian beliau berkhidmat di Sime Darby sebagai Eksekutif Kanan, Kewangan Korporat dan menjadi Pegawai Khas kepada Ketua Pegawai Operasi Kumpulan. Seterusnya, beliau diberikan tanggungjawab sebagai Penolong Naib Presiden, Pembangunan Perniagaan dan Perancangan Strategik di Sime Darby Property sebelum menjadi Penolong Naib Presiden, Strategi Pembangunan (Malaysia Vision Valley) di syarikat sama.

Beliau melepaskan jawatan beliau di Sime Darby Property apabila dilantik menjadi Setiausaha Politik kepada Presiden PAS bermula Julai 2018 sehingga kini.

## Politik
Beliau aktif dalam Parti Islam Se-Malaysia. Beliau pernah menjadi Ketua PAS Cawangan Bandar Tun Hussein Onn pada 2011 hingga 2015, Timbalan Ketua Dewan Pemuda PAS Kawasan Serdang pada 2017 hingga 2019. Beliau juga merupakan Penolong Setiausaha Dewan Pemuda PAS Negeri Selangor sejak 2015 sehingga 2019. 

Di peringkat nasional, beliau merupakan Pengarah Strategi Dewan Pemuda PAS Malaysia sejak Jun 2015 dan Penolong Setiausaha Agung PAS Pusat sejak Januari 2020.

Selain itu, beliau turut aktif dalam menyampaikan ceramah motivasi kepada pelajar sekolah dan universiti, serta terlibat dalam aktiviti sukarelawan dan kemasyarakatan seperti Penyelaras Yayasan Amal Cawangan Miri, Penasihat Kelab Belia Prihatin Serdang, dan Setiausaha Surau Al Amin Cheras. Beliau juga gemar berkongsi pandangan berkaitan isu politik, ekonomi dan belia melalui penulisan artikel dan sering dijemput sebagai panelis forum di universiti dan saluran media.

## Pautan luar

* Syahir Sulaiman di Facebook
* Syahir Sulaiman di Twitter
* Syahir Sulaiman di Instagram
* Syahir Sulaiman di LinkedIn

## Rujukan
Zoe Abbas Jackson

**Zoe Abbas Jackson** () merupakan seorang pelakon, dan peragawan Indonesia.

## Kehidupan awal
Zoe Abbas Jackson merupakan anak kedua daripada tiga adik beradik. Nama bapanya ialah Charles Gretham Jackson. Beliau mempunyai abang dan kakak iaitu David Gretham Abbas Jackson dan Laura Abbas Jackson.

## Filemografi
### Filem

## Iklan
* *Pino Ice Cup*
* *Biskuit Roma Kelapa*

## Video Klip
* *Arash Buana - Di Dekatmu*
* *Firman - Seperti Dia*

## Pautan luar
* 
*
Tegar Septian

**Tegar Septian** atau disambut **Tegar** () ialah seorang penyanyi dan pelakon lelaki Indonesia. Pada tahun 2022, beliau merupakan salah seorang peserta *[[Big Stage]]* Musim-4 dan telah mendapat tempat kelima bagi program tersebut.

Beliau telah bernikah pada 20 Mac 2020 di Jakarta, Indonesia jam 3.30 petang. Mereka berdua mempunyai seorang anak lelaki. Dalam tahun 2022, Tegar mengumumkan perceraian dengan isterinya akibat masalah kewangan.

## Kehidupan peribadi
Tegar bernikah dengan Sarah Sheila Kamilia atau Sarah Sheilka pada 20 Mac 2020 di Garut, Jawa Barat. Mereka dikurniakan seorang anak lelaki yang dilahirkan pada 24 Oktober 2020 iaitu 7 bulan setelah pernikahan. Pada 28 Jun 2022, Tegar mengumumkan bahawa mereka berdua telah bercerai atas alasan kewangan. Tegar turut mendakwa bahawa anak tersebut bukan anak kandungnya.

## Diskografi

### Album studio
* *Tegar dan Sahabat* (2013)
* *Kemana Kasih Sayang* (debut album) (2014)
### Lagu
* *Pantaskah Surga Untukku* (2013)
* *Aku Yang Dulu Bukanlah Yang Sekarang* (2013)
* *Rindu Ibu* (2013)
* *Sekolah* (2013)
* *Sahabat Tegar* (2013)
* *Bengawan Solo* (2014)
* *Kemana Kasih Sayang* (2014)
* *Mengharapkanmu* (2019)

## Filemografi

### Filem

### Televisyen

## Rujukan

## Pautan luar
* 
*
Brett Dean

**Brett Dean** (lahir 23 Oktober 1961) ialah seorang komposer kontemporari Australia, pemain viola dan konduktor.

Dean dilahirkan, dibesarkan dan dididik di Brisbane. Beliau mula bermain violin pada usia lapan, dan kemudian belajar bermain viola dengan Elizabeth Morgan dan John Curro di Konservatori Queensland, di mana beliau merupakan graduan pada 1982 dengan Pingat Konservatori kerana mempunyai pencapaian tertinggi Pelajar Tahunan. Pada 1981, beliau adalah pemenang hadiah dalam ABC Symphony Australia Young Performers Awards. Dari tahun 1985 hingga 1999, Dean ialah seorang pemain viola dalam Orkestra Berlin Philharmonic. Pada tahun 2000, beliau mengambil keputusan untuk melanjutkan kerjayanya sebagai seorang artis bebas dan kembali ke Australia, di mana banyak pelantikannya telah merangkumi program muzik klasik dengan Pesta Sydney (2005) dan Festival Pesta Melbourne (2009). Sebagai komposer dan pemuzik, beliau ialah tetamu yang kerap dijemput menghadiri banyak peringkat konsert profesional di seluruh dunia. Beliau adalah komposer-di-kediaman pada musim 2016/17 untuk National Symphony Orchestra (Taiwan). Beliau adalah Pengerusi Kreatif pada musim 2017/18 untuk Tonhalle Orchester Zürich.

Dean kalah Pengarah Artis Akademi Muzik Australia di Melbourne hingga Jun 2010 ketika abangnya, Paul, mengambil jawatan itu.

Symphony Orchestra Melbourne merayakan ulang tahun kelahiran ke-50 Dean, dan sumbangannya kepada muzik sebagai komposer, pelaku dan guru, dalam Festival Metropolis 2011.

Dia berkahwin dengan artis visual Australia, Heather Betts dan anak perempuannya ialah seorang mezzo-soprano Australia, Lotte Betts-Dean.

Pada 5 Mac 2020, Dean telah dimasukkan ke hospital di Adelaide akibat COVID-19.

## Rujukan

## Pautan luar
* Australian Music Centre 
* Biography, Boosey & Hawkes
* Brett Dean's Homepage with his agency, Intermusica
* Complete live performance of Brett Dean's violin concerto ''The Lost Art of Letter Writing'' by Australian violinist Sophie Rowell with Adelaide Symphony Orchestra conducted by Arvo Volmer
Pembunuhan Julius Caesar

**Pembunuhan Julius Caesar** merupakan komplot beberapa ahli senat Rom, terutamanya dipimpini oleh Marcus Junius Brutus, Cassius Longinus dan Decimus Junius Brutus, pada akhir Republik Rom. Mereka menikam Caesar hingga mati semasa mesyuarat Senat, yang berlangsung di Dewan Pompey pada 15 haribulan Martius 44 SM.

Pada bulan Januari 44, Caesar—yang sudah diktator—dinamakan diktator seumur hidup oleh Senat, satu gerakan yang membatalkan sekat dan imbangan sistem berperlembagaan Republik, direka untuk menghalang seseorang daripada mengembalikan pemerintahan beraja. Dekri ini dan banyak anugerah yang tidak pernah berlaku dahulu yang lain diberi kepada Caesar dibuat oleh sekitar enam puluh ahli senat dari puak *[[Optimates]]* konservatif bimbang akan beliau ingin menjadi raja; mereka oleh itu berkeputusan untuk membunuh beliau untuk menyelamatkan Republik. Walaupun Caesar mati, pengkomplot tidak dapat memulihkan institusi Republik, dan pencabangan pembunuhan membawa kepada perang saudara Pembebas dan akhirnya kepada zaman Principate Empayar Rom.

## Lihat juga
* Kemangkatan Alexander Agung
* Kemangkatan Cleopatra
* ''Julius Caesar'', drama oleh William Shakespeare
* ''The Ides of March'', novel oleh Thornton Wilder

## Rujukan

## Bibliografi

* J. A. Crook, Andrew Lintott, Elizabeth Rawson (editors), ''The Cambridge Ancient History''*, Volume IX, The Last Age of the Roman Republic*, Cambridge University Press, 1992.

## Pautan luar

* Account of the assassination from Nicolaus of Damascus
* Account of the assassination from the historian Appian. Section 114 contains a list of conspirators.
* Suetonius, ''Life of Julius Caesar'', includes an account of the plot
Stesen Dongjak

**Stesen Dongjak ([[Perkuburan Nasional Seoul]])** adalah sebuah stesen di Laluan 4 dan Laluan 9 di Kereta Api Bawah Tanah Metropolitan Seoul. Kereta api ekspres di laluan 9 juga berhenti di stesen ini. Seperti sub-nama stesen ini, ia juga berhampiran Perkuburan Nasional Seoul. 

## Tata letak stesen

## Sekitaran

* Pintu Keluar 1: Banpo APT 
* Pintu Keluar 2: Perkuburan Letak Kereta Negara Cemetery 
* Pintu Keluar 3: Isu Rotary 
* Pintu Keluar 4: Perkuburan Nasional Seoul 

## Rujukan
Ricky Lionardi

**Ricky Lionardi** () merupakan seorang komposer, pemuzik, dan penerbit Indonesia yang berketurunan Melayu.

## Filemografi
### Filem Pendek
* *Death an Invitation* by Panji Wiseso (2004)
* *Bukan Kesempatan yang Terlewat* (LUX short movie) by Lasja Susatyo (2006)
* *Maya Raya Daya* (LUX short movie) by Nan Achnas (2006)
### Filem Layar Lebar
* *Berbagi Suami* (orchestrator) by Nia Dinata (2005)
* *6.30* by Rinaldy Puspoyo (2006)
* *Claudia/Jasmine* by Awi Suryadi (2008) - nominasi "Penata Muzik Terpuji - Festival Film Bandung 2008"
* *Mupeng* by Awi Suryadi (Oktober 2008)
* *Tarzan Masuk Kota* by Reka Wijaya (Disember 2008)
* *Queen Bee* by Fajar Nugros (2009)
* *Bebek Belur* by Adrianto Sinaga (2010)
* *Ngebut Kawin* by Guntur Soeharjanto (2010)
* *I Know What You Did on Facebook* by Awi Suryadi (2010) - nominasi "Penata Muzik Terbaik - Festival Film Indonesia 2010" & "Piala Maya 2010"
* *Perjaka Terakhir 2* by Jacki (2010)
* *Mafia Insyaf* by Otoy Witoyo (2010)
* *Simfoni Luar Biasa* by Awi Suryadi (2011)
* *Loe Gue End* by Awi Suryadi (2012)
* *Rectoverso* by Marcella Zalianty, Olga Lidya, Cathy Sharon, Happy Salma, Rachel Maryam (2013)
* *Kawin Kontrak* by Awi Suryadi (2013)
* *[https://rickylionardi.com/2014/06/23/opening-scene-air-mata-terakhir-bunda-original-score/ Air Mata Terakhir Bunda]* by Endri Pelita (2013)

## Pautan luar
Paan dan Paiz

***Paan dan Paiz*** ialah sebuah siri drama televisyen Malaysia 2012 arahan Shahrulezad Mohameddin, dibintangi oleh Zalif Sidek dan Zahiril Adzim. Ia mengisahkan tentang dua sahabat karib yang berkawan rapat sejak zaman kanak-kanak. Siri ini memulakan tayangan perdana di TV3 dari 11 April hingga 4 Julai 2012.

Siri ini boleh didapati melalui penstriman dalam talian di saluran YouTube rasmi TV3.

## Sinopsis
Paan (Zalif Sidek) seorang yang malas, loyar buruk dan suka menjawab manakala Paiz (Zahiril Adzim) seorang yang kacak, bergaya dan rajin. Paiz memulakan kerjayanya sebagai seorang arkitek tetapi Paan masih tidak mempunyai pekerjaan yang tetap. Mereka tinggal bersama dan sering melakukan aktiviti bersama pada waktu lapang. Paan terkejut apabila Paiz bercadang untuk kahwin. Paan menjadi marah kerana Paiz telah berahsia dengannya. Siapakah bakal isteri Paiz itu?

Paan mula menyiasat. Satu kejutan demi satu kejutan berlaku dan kejutan akhir adalah yang paling mengejutkan Paan! Dia tidak menyangka bahawa wanita yang akan ‘merampas’ kawan baiknya ialah adik perempuannya sendiri, Dira (Sari Yanti). Bimbang akan kehilangan kawan karibnya selepas Paiz berumah tangga, Paan sengaja menimbulkan pelbagai masalah walaupun Paiz bakal memperisterikan adiknya. Namun, kerisauan Paan tidak berpanjangan kerana Paiz tidak bercadang untuk berpindah keluar daripada rumah tersebut selepas kahwin.

Dira mula rimas dengan abangnya yang asyik memerap di rumah tanpa membuat apa-apa. Paiz asyik bersama Paan dengan aktiviti harian mereka dan jarang meluangkan masa untuk Dira. Bagi mendapatkan kembali suaminya, Dira telah mengikut nasihat Kak Leha (Norhayati Taib) untuk mencari jodoh untuk Paan dengan harapan Paan cepat kahwin dan pindah dari sana. Apakah rancangan Dira akan berhasil?

## Pelakon

### Pelakon utama
* Zalif Sidek sebagai Paan
* Zahiril Adzim sebagai Paiz
* Sari Yanti sebagai Dira

### Pelakon pembantu
* Norhayati Taib sebagai Kak Leha
* Rafie Sumantri sebagai Dato' Ismail

## Rujukan